Željko Reiner
<s>Željko pl. Reiner Brestovački (Zagreb, 28. svibnja 1953.), hrvatski liječnik i političar.</s><s>Član je Hrvatske demokratske zajednice.</s><s>Bio je zamjenik ministra zdravstva i socijalne skrbi (1993–98) i zatim ministar (1998–2000).</s><s>Ravnatelj Kliničkog bolničkog centra Rebro u Zagrebu bio je od 2004. do 2012.</s><s>Potpredsjednik Hrvatskog sabora bio je od 2012. do 28. prosinca 2015., kada je izabran za novog predsjednika Hrvatskog sabora u osmom sazivu sa 88 glasova za, 62 suzdržanih glasova i jednim glasom protiv.</s>

<s>Član je Akademije medicinskih znanosti u Londonu, Evropskog kardiološkog društva i Američkog kardiološkog kolegija.</s><s>Nositelj je nekoliko civilnih i vojnih odlikovanja: Red kneza Trpimira s ogrlicom i Danicom, Red bana Jelačića, Red Danice hrvatske s likom Katarine Zrinske, Red hrvatskog trolista, Red hrvatskog pletera, Spomenica Domovinskog rata, Medalja »Bljesak«, Medalja »Oluja«, Medalja »Ljeto ’95«, Spomen-medalja Vukovar.</s><s>Pričuvni je pukovnik Hrvatske vojske.</s><s>God. 2007. proglašen je počasnim građaninom Korčule.</s><s>Dobitnik je nagrade »Ladislav Rakovac« Hrvatskog liječničkog zbora i nagrade grada Zagreba (2010).</s><s>God. 2017. proglašen je vitezom Reda Svetog groba jeruzalemskog.</s>

<s>Izvori</s>

<s>Hrvatski političari
Hrvatski liječnici
Biografije, Zagreb
Vitezovi Svetog groba
Članovi Hrvatske demokratske zajednice</s>

